പേരാവൂര് സൊസൈറ്റിയില് ചിട്ടി നടത്താന് അനുമതി നല്കിയിട്ടില്ല, സൊസൈറ്റി സെക്രട്ടറി പറയുന്നത് വസ്തുതയ്ക്ക് നിരക്കാത്ത കാര്യങ്ങള് പി ജയരാജന് Latest പേരാവൂര് സൊസൈറ്റിയില് ചിട്ടി നടത്താന് അനുമതി നല്കിയിട്ടില്ലെന്ന് പി ജയരാജന്. വസ്തുതയ്ക്ക് നിരക്കാത്ത കാര്യങ്ങളാണ് സൊസൈറ്റി സെക്രട്ടറി പറയുന്നത്. തന്നെ വിവാദത്തിലേക്ക് വലിച്ചിഴയ്ക്കേണ്ടെന്നും ഇതിനെതിരെ നിയമനടപടി സ്വീകരിക്കുമെന്നും ജയരാജന് പറഞ്ഞു. സിപിഎമ്മിന്റെ സമ്മതത്തോടെയാണ് ചിട്ടി നടത്തിയിരുന്നതെന്നും പി ജയരാജനാണ് അനുമതി നല്കിയതെന്നും പേരാവൂര് സൊസൈറ്റി സെക്രട്ടറി പി വി ഹരികുമാര് പറഞ്ഞിരുന്നു. എന്നാല് ഈ വാദം തള്ളുകയാണ് ജയരാജന്. കോടികളുടെ ചിട്ടി തട്ടിപ്പ് നടന്നതിന്റെ പേരില് സസ്പെന്ഷനിലാണ് പി വി ഹരികുമാര് ഇപ്പോള്. ജില്ലാ സെക്രട്ടറി ആയിരിക്കെ പി ജയരാജനാണ് ചിട്ടി നടത്താന് അനുമതി നല്കിയതെന്നാണ് ഹരികുമാര് പറയുന്നത്. ചിട്ടിപ്പണം ശമ്ബളത്തിനും മറ്റ് ചെലവുകള്ക്കും ഉപയോഗിച്ചതാണ് പ്രതിസന്ധിയായത്. ഇതിന്റെ ഉത്തരവാദിത്തം സിപിഎം നിയന്ത്രണത്തിലുള്ള സൊസൈറ്റി ഭരണ സമിതിക്കാണെന്നും ഹരികുമാര് പറഞ്ഞു. English Summary : permission has not been granted to conduct chit in peravoor society says p jayarajan